Keilumaðurinn Arnar Davíð Jónsson endaði í 7. - 8. sæti á Brunswick Ballmaster Open-mótinu , en það er fyrsta mótið sem fremsti keilumaður landsins tekur þátt í á nýju ári . Arnar Davíð skilaði frábæru skori í undankeppninni , sem skilaði honum í úrslitaskref tvö þar sem hann spilaði sig áfram í skref þrjú . Þar var hann hársbreidd frá því að komast í undanúrslit . Arnar fór ekki tómhentur heim því hann fékk 3.000 evrur í verðlaunafé . Andrés Páll Júlísson , Einar Már Björnsson , Guðjón Júlíusson , Gunnar Þór Ásgeirsson , Gústaf Smári Björnsson og Marika Lönnroth tóku einnig þátt á mótinu en ekkert þeirra fór áfram úr undankeppni mótsins .